MUNICIPIUL TIMIŞOARA                                                           Aprobat,
DIRECŢIA CLĂDIRI, TERENURI ŞI DOTĂRI DIVERSE                            PRIMAR 

BIROUL EVIDENŢA PATRIMONIU
Nr.                                                                                           NICOLAE ROBU
                                                  REFERAT
privind apartamentarea imobilului situat în Timişoara 
str. Ecaterina Teodoroiu nr.13 
          Se supune spre analiză Comisiilor din cadrul Consiliului Local al Municipiului Timişoara, documentaţia tehnică cu nr. 10/2013 depusă de PFA Pordea Vlad Andrei, înregistrată la Direcţia Clădiri, Terenuri şi Dotări Diverse cu nr. CT2013-4313/11.09.2013 pentru apartamentarea imobilului situat în Timişoara str. Ecaterina Teodoroiu nr. 13, înscris în C.F. nr. 418221 Timişoara, nr. topo.5774.
Imobilul situat în Timişoara, str. Ecaterina Teodoroiu nr. 13,  este compus din 10 unităţi locative, un spaţiu cu altă destinaţie decât cea de locuinţă, 4 boxe şi o spălătorie.
         Din totalul de 10 unităţi locative, 8 sunt proprietatea persoanelor private, iar două sunt proprietatea Municipiului Timişoara. Spaţiul cu altă destinaţie decât cea de locuinţă, cele 4 boxe şi spălătoria sunt de asemenea în proprietatea Municipiului Timişoara.
Menţionăm că imobilul nu a fost revendicat în baza Legii nr. 10/2001, iar prin adresele de la Serviciul Juridic cu nr. CT2013-3530/08.08.2013 şi de la Serviciul Administrare Fond Funciar nr. CT2013-3530/05.08.2013 ni se aduce la cunoştinţă că asupra acestor imobile nu există litigii şi nici cereri de revendicare.
Proprietarii extratabulari ai celor 8 apartamente din str. Ecaterina Teodoroiu nr. 13, pe cheltuială proprie, au contractat serviciul de întocmire a documentaţiei  de  apartamentare cu P.F.A. Pordea Vlad Andrei, în vederea întocmirii şi înscrierii în cartea funciară a documentaţiei de apartamentare nr. 10/2013.
          Având în vedere cele de mai sus şi faptul că terenul aferent unităţilor individuale  este proprietatea Municipiului Timişoara, atestat prin HG nr. 1016/2005,                         
Propunem:
          Emiterea unei hotărâri de consiliu local, prin care să se aprobe apartamentarea imobilului situat în Timişoara, str. Ecaterina Teodoroiu nr.13, înscris în C.F. nr. 418221 Timişoara, nr. top. 5774, conform documentaţiei nr. nr. 10/2013 întocmită de către P.F.A. Pordea Vlad Andrei.

